CELEX: 62016TN0408
Language: mt
Date: 2016-07-27 00:00:00
Title: Kawża T-408/16: Rikors ippreżentat fis-27 ta’ Lulju 2016 — HX vs Il-Kunsill

14.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 419/46
            
         Rikors ippreżentat fis-27 ta’ Lulju 2016 — HX vs Il-Kunsill
   (Kawża T-408/16)
   (2016/C 419/62)
   Lingwa tal-kawża: il-Bulgaru
   Partijiet
   
      Rikorrent: HX (Damasku, is-Sirja) (rappreżentant: S. Koev, аvukat)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tikkonstata li r-rikors huwa ammissibbli u fondat fl-intier tiegħu u li l-motivi kollha invokati fir-rikors huma ġġustifikati;
            
         
               —
            
            
               tissuġġetta r-rikors għall-proċedura mħaffa;
            
         
               —
            
            
               tiddikjara li l-atti kkontestati jistgħu jiġu annullati parzjalment sa fejn il-partijiet tal-atti li għandhom jiġu annullati jistgħu jiġu sseparati mill-atti fl-intier tagħhom u, għaldaqstant, tannulla:
               
                           —
                        
                        
                           id-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja, sa fejn tikkonċerna lir-rikorrent, u
                        
                     
                           —
                        
                        
                           ir-Regolament ta’ implementazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn jikkonċerna lir-rikorrent;
                        
                     
         
               —
            
            
               tikkundanna lill-Kunsill għall-ispejjeż ġudizzjarji kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tmien motivi.
   
               1.
            
            
               L-ewwel motiv: ksur materjali tad-dritt ta’ kull persuna li ma tkunx is-suġġett ta’ prosekuzzjoni jew ta’ sanzjoni darbtejn għall-istess atti (Artikolu 50 tal-Karta tad-Drittijiet Fundamentali tal-Unjoni Ewropea).
            
         
               2.
            
            
               It-tieni motiv: ksur materjali tad-drittijiet tad-difiża u tad-dritt għal smigħ xieraq.
            
         
               3.
            
            
               It-tielet motiv: ksur tal-obbligu ta’ motivazzjoni.
            
         
               4.
            
            
               Ir-raba’ motiv: ksur tad-dritt għal protezzjoni ġudizzjarja effettiva.
            
         
               5.
            
            
               Il-ħames motiv: żball ta’ evalwazzjoni min-naħa tal-Kunsill.
            
         
               6.
            
            
               Is-sitt motiv: ksur tad-dritt għall-proprjetà u tal-prinċipji ta’ proporzjonalità u ta’ libertà ekonomika.
            
         
               7.
            
            
               Is-seba’ motiv: ksur tad-dritt għal kundizzjonijiet ta’ għajxien normali.
            
         
               8.
            
            
               It-tmien motiv: ksur serju tad-dritt għal reputazzjoni.